****

**Hévízi Polgármesteri Hivatal**

**Tájékoztató**

# Iskolakezdési támogatásról

Az előző évekhez hasonlóan idén is lehetőség van – az általános iskolai tanulmányaikat kezdő és folytató hévízi lakóhelyű gyermekek szüleinek – iskolakezdési támogatás igénylésére.

Hévíz Város Önkormányzat Képviselő-testületének a települési támogatásról szóló 34/2023. (XI. 30.) önkormányzati rendelete rögzíti a támogatás módját, és feltételeit.

A hivatkozott önkormányzati rendeletnek köszönhetően előző évekhez képest megemelkedett - az igénylők részére előírt - egy főre jutó jövedelemhatár, illetve a támogatás mértéke, így az iskolakezdési támogatás nyújtásának feltétele, hogy az egy főre jutó havi jövedelem a kérelmező családjában a szociális vetítési alap összegének 700 %-át ne haladja meg (amely jelenleg 199.500 Ft), a támogatás összege 10.000 Ft/gyermek.

**Az iskolakezdési támogatás 2024. október 1-ig igényelhető.**

A kitöltött kérelemhez csatolni szükséges:

* a kérelmező és a vele egy háztartásban élőknek a kérelem benyújtását megelőző hónapra vonatkozó **jövedelem igazolás**át, illetve
* a tanuló érvényes **diákigazolvány**ának másolatát.

Az igényléshez kitöltendő nyomtatvány a [www.onkormanyzat.heviz.hu](http://www.onkormanyzat.heviz.hu) honlapon (nyomtatványok/szociális ügyek/települési támogatás) megtalálható, illetve a Polgármesteri Hivatal hatósági osztályán (109-es iroda) ügyfélfogadási időben is átvehető.

A támogatással kapcsolatos további információért, nyomtatványért ügyfélfogadási időben keressék a Hévízi Polgármesteri Hivatal hatósági osztályát.

Hévíz, 2024. augusztus 1. Hévízi Polgármesteri Hivatal